2014 බංග්ලාදේශයේදී  12 වැනි ආසියානු කුසලාන තරගාවලිය දෙසතියක් පුරා පැවැත්වුණේ කී‍්‍රඩා ලෝලීන් උද්දාමයට පත් කරමිනි. ටෙස්ට් කී‍්‍රඩා කරන රටවල් හතරක් සහ ඇෆ්ඝනිස්ථාන කණඩායම මෙවර කුසලානය සඳහා තරග වැදුණාහ. 2007 සහ 2011 පන්දුවාර 50 ලෝක කුසලනය සහ 2009 සහ 2012, පන්දුවාර 20 ලෝක කුසලාන තරගවල අවසන් තරගය තෙක් ආ ශී‍්‍ර ලංකා පිළට අවසන හිමිවූයේ අනු ශූරතාවය. එම අමිහිරි මතකයන්ද, මින් ඉහත සිව් වරක් එනම් 1986, 1997, 2004 සහ 2008 යන වසරවල ආසියානු කුසලානය  ජයග‍්‍රණය කළ මිහිරි මතකයන්ද සිත්හි දරා ගනිමින් මෙවර අධිෂ්ඨාන පූර්වකව හා දැඩි ආත්ම විශ්වාසයකින් තරග වැදුණු ඔවුහූ තරගාවලිය පුරාම අපරාජිත කණ්ඩායම වෙමින් පස්වැනි වරටත් ආසියානු කුසලානය දිනා ගන්නට සමත් වූහ.